עדה צמח

עדה צמח-וָרֶטֶה (7 ביולי 1919 - 29 בנובמבר 2005) הייתה חוקרת ספרות ומתרגמת ישראלית. כלת פרס טשרניחובסקי לתרגום.

ביוגרפיה
צמח נולדה בשנת 1919 באודסה, וב-1921 עלתה לארץ ישראל עם אמה ואביה, הסופר והמבקר שלמה צמח. למדה בגימנסיה הרצליה ובבית הספר הריאלי בחיפה. 

במלחמת העולם השנייה התגייסה לצבא הבריטי. לאחריה נסעה ללמוד בלונדון ובפריז. 

בשנת 1951 זכתה בפרס טשרניחובסקי לתרגומי מופת (לצדם של יוסף אור, אהרן אמיר ומנשה לוין). 

באמצע שנות ה-50 החלה לערוך את "אורות" - כתב עת לדברי ספרות ואמנות, והמשיכה בעריכתו עד תחילת שנות ה-70. 

ספרה "באמצע: קריאה בשני סיפורים של אורי ניסן גנסין" (הוצאת מאגנס, 2000), זיכה אותה בפרס מפעלי ספרות מטעם משרד החינוך והתרבות. 

מאמריה ומסותיה כונסו בספר "מבית ומחוץ: מאמרים ורשימות ביקורת" (הוצאת עם עובד, 2001).

הייתה נשואה להיסטוריון מאיר ורטה. ילדיה הם: הסופרת תמר ורטה זהבי, הבמאי דני ורטה, המשורר והעורך יורם ורטה.

כתביה
ספרים
 במעגלי "חֵפֶשׂ הזמן האבוד" : פנים אחדות ביצירתו של פרוסט, הוצאת דביר, ‬1973.
 תנועה בנקודה - ברנר: מונוגרפיה, הוצאת הקיבוץ המאוחד, 1984
 באמצע - קריאה בשני סיפורים של אורי ניסן גנסין, הוצאת מאגנס, 2000.
 מבית ומחוץ - מאמרים ורשימות ביקורת, הוצאת עם עובד, 2001.
תרגומים
 לואי ארגון, הקומוניסטים, 1950 ‬ 	
 אלכסיס דה טוקוויל, המשטר שהיה והמהפכה, 1951
 קונסטאן בנימין, אדולף, 1970
 וולטייר, היהודים, 1986

קישורים חיצוניים
  
 
 
 
מכּתביה:

הערות שוליים

מתרגמות ישראליות
מתרגמים ישראלים
מתרגמות מצרפתית לעברית
מתרגמים מצרפתית לעברית
זוכות פרס טשרניחובסקי
זוכי פרס טשרניחובסקי
חוקרות ספרות ישראליות
חוקרי ספרות ישראלים
עדה
בוגרות בית הספר הריאלי
בוגרי בית הספר הריאלי
בוגרות גימנסיה הרצליה
בוגרי גימנסיה הרצליה
עורכות עיתונים ישראליות
עורכי עיתונים ישראלים
יהודים הקבורים בהר המנוחות
משפחת ורטה

ישראליות שנולדו ב-1919
ישראלים שנולדו ב-1919
ישראליות שנפטרו ב-2005
ישראלים שנפטרו ב-2005